Vanhu Vashoma Vanobayiwa Nhomba Muzuva rePiri muZimbabwe
Nyanzvi munyaya dzezvehutano uye vakambove gurukota rezvehutano muhurumende yemubatanidzwa, Dr Henry Madzorera, vati havashamiswe nevanhu vashoma vari kuenda kunobayiwa nhomba sezvo vanhu vakawanda vasina chivimbo nenhomba iyi uye nezvinhu zvinobva kuChina.
CHINHOYI, MASH WEST — Chirongwa chekubaya nhomba yekudzivirira chirwere cheCovid-19chapinda muzuva repiri vanhu vashoma vachizvipira kubayiwa. Vanhu vatatu chete ndivo vabayiwa nhasi panzvimbo inochengeterwavasungwa muChinhoyi. Vatatu ava vanosanganisira mutevedzeri wemukuru wemajeri munyika, Amai Christine Manhivi, mushandi wezvehutano mubazi rimwe chete pamwe nemutori wenhau webepa reHerald, Conrad Mupesa. Vachitaura vapedza kubaiwa, Amai Manhivi vati vanotarisira kuti vasungwa vose vachabayiwa nhomba reCovid-19 muzvikamu zvinotevera. Izvi zvatsigirwa nemukuru mubazi rezvehutano mudunhu reMashonalandWest, Dr Gift Masoja, avo vati zvakakosha kuti vasungwa vabayiwe nhomba. VaMasoja vati vanhu vari kuzvipira kubayiwa nhomba vashoma zvikuruvachiti vamwe vanhu vachiri kutya nekuda kwemashoko asina kunakaanofambiswa pamadandemutande. Nyanzvi munyaya dzezvehutano uye vakambove gurukota rezvehutanomuhurumende yemubatanidzwa, Dr Henry Madzorera, vati havashamiswenevanhu vashoma vari kuenda kunobayiwa nhomba sezvo vanhu vakawanda vasina chivimbo nenhomba iyi uye nezvinhu zvinobva kuChina. Dr Madzorrera vati hurumende inofanirwa kunyatsoshambadza chirongwaichi ichitaurira vanhu nezvenyika dziri kushandisa mushonga uyu dzakaita seUnited Arab Emirates, Pakistan nedzimwe. Nezuro vanhu vasingadarike zana vakabayiwa nhomba mudunhu rosereMashonaland West iro riri kutarisira kuti vanhu zviuru gumi nechimwe chete vabayiwe mumazuva manomwe ari kutevera. Studio7 haina kukwanisa kunzwa kuti vanhu vangani vabayiwa nhasi mumatunhu madiki ose makumi matanhatu nemaviri ari munyika. Asi huwandu hwevanhu vari kufa munyika nechirwere cheCovid-19 huri kuramba huchidzikira apo bazo rezvehutano rakazivisa nezuro kuti munhumumwe chete akafa nezuro izvo zvakasvitsa huwandu hwevanhu vafa munyika pachiuru nezana nemakumi mana nemumwe chete kana kuti 1141. Vanhu vabatwa nechirwere cheCovid-19 munyika vave zviuru makumi matatu nezvishanu nemazana masere nemakumi matanhatu nevaviri kana kuti 35862 zvichitevera kubatwa kwevanhu makumi matanhatu nevatanhatu nezuro wakare. Vanhu vanosvikawo zviuru makumi matatu nezviviri nemazana maviri anegumi nevatanhatu kana kuti 32 216 vapora kubva kuchirwere cheCovid-19kunyange hazvo vanhu zviuru zviviri nemazana maviri nevashanu kana kuti 2205 vachiri kurwara nechirwere ichii munyika.